Príloha č. 1 Školského poriadku

**Opatrenia proti šíreniu legálnych a nelegálnych drog v školskom prostredí**

1. **Základné pojmy (definície)**

**DROGA** - slovo má svoj pôvod v anglickom jazyku a vychádza zo starého gréckeho výrazu pharmakon“, ktorým sa označovali nie len lieky ale aj jedy.

**DROGA** - je akákoľvek látka, ktorá po vstupe do živého organizmu je schopná zmeniť jednu, alebo viac jeho funkcií, pôsobí priamo, alebo nepriamo na centrálnu nervovú sústavu.

**TOXIKOMÁNIA** je stav opakujúcej sa akútnej (náhlej) alebo chronickej (trvalej) intoxikácie (otravy) vyvolanej opakovaným podaním drogy. Charakterizujú ju tri základné faktory – premáhajúce nutkanie, potreba pokračovať v užívaní drogy a drogu získavať akýmikoľvek prostriedkami.

**AKÚTNA INTOXIKÁCIA** (NÁHLA OTRAVA) toxický (jedovatý) vplyv drogy po jednorázovom podaní označujeme ako náhlu otravu organizmu. Jej následky sú dočasné, možnosťou obnovy pôvodného stavu pred otravou.

**CHRONICKÁ INTOXIKÁCIA** (DLHOTRVAJÚCA OTRAVA) dlhotrvajúci vplyv drogy označujeme pojmom chronická intoxikácia. Jej následky sú trvalé a obnova pôvodného stavu je málo pravdepodobná.

**NARKOMÁNIA** - chorobná túžba po narkotikách (drogách).

**ZÁVISLOSŤ OD NÁVYKOVÝCH LÁTOK** je psychický a často aj fyzický stav vyplývajúci z užívania návykovej látky, charakterizovaný reakciami obsahujúcimi vždy nutkavú potrebu užívať návykovú látku buď sústavne, alebo periodicky (opakujúc sa po určitom čase) s cieľom prežívať jej psychické účinky, alebo utlmovať nepríjemný pocit z nedostatku látky.

**PSYCHICKÁ ZÁVISLOSŤ** je zmena duševného stavu jedinca následkom opakovaného podávania drogy, charakterizovaná rôzne intenzívne vystupňovanou túžbou opäť drogu používať.

**FYZICKÁ ZÁVISLOSŤ** sa prejavuje ABSTINENČNÝMI PRÍZNAKMI po prerušení prívodu drogy do organizmu.

**ABSTINENČNÝ SYNDRÓM** je skupina rozlične závažných príznakov vznikajúcich pri absolútnom (úplnom) alebo relatívnom (čiastočnom) odňatí drogy po jej dlhodobom užívaní. Ide o celý súbor príznakov, ako nevoľnosť, slzenie, potenie, zvyšovanie či kolísanie telesnej teploty, psychomotorický nepokoj, zmeny krvného tlaku, pulzu, bolesti hlavy ...

**TOLERANCIA** (ZNÁŠANLIVOSŤ DROGY) je stav, keď je organizmus schopný znášať drogovú otravu, dokonca aj pri dávke väčšej ako je smrteľná, bez okamžitých vážnejších zdravotných porúch.

1. **Protidrogová prevencia**
2. U detí a mládeže na rozdiel od dospelej populácie treba počítať s určitými odlišnosťami užívania návykových látok, z ktorých za najdôležitejšie považujeme:
   * drogová závislosť sa u detí vytvára rýchlejšie a mladí ľudia sú vystavení väčšiemu riziku vzniku závislostí,
   * vyššie nebezpečenstvo ťažkých otráv v dôsledku nižšej tolerancie detského organizmu voči droge,
   * reálne nebezpečenstvo spomalenia a zhoršovania psycho – sociálneho vývinu,
   * experimentovanie s návykovými látkami sa spájajú u detí a mládeže s väčšími problémami v domácom a školskom prostredí,
   * častejší výskyt recidív závislostí u detí a mládeže.
3. Reálne očakávania rodičov od školy sú:
   * škola bude bezpečným miestom, kde nebudú dostupné drogy, alkohol a tabak,
   * škola bude používať postupy, ktoré majú zmysle a sú účinné,
   * škola sprostredkuje rodičom informácie, ktoré im pomôžu pri prevencii drogových závislostí a odporučí miesta pomoci pri rôznych problémoch ich detí,
   * škola bude s rodičmi v sústavnom kontakte.
4. Reálne očakávania školy od rodičov:
   * rodičia budú spolupracovať so školou, hlavne ak sa objavia komplikácie,
   * rodičia vytvoria podmienky na príchod dieťaťa do školy v primeranom stave,
   * rodičia budú viesť dieťa k vhodným spôsobom trávenia voľného času a zdravému spôsobu života,
   * rodičia budú súhlasiť so všetkým, čo ponúka škola pri prevencii,
   * rodičia zabezpečia pre dieťa primeranú lekársku a psychologickú starostlivosť.
5. **Protidrogová prevencia**

* zakomponovať zákaz prechovávania a užívanie nelegálnych drog do školského poriadku,
* realizovať workshopy s preventívnymi pracovníkmi,
* rôznymi aktivitami zvyšovať právne vedomie žiakov,

1. **Priority školy v rámci preventívnych opatrení**

* realizovať systematickú prevenciu návykových látok a používať účinné postupy,
* spolupracovať s rodičmi a odbornými organizáciami,
* sledovať dodržiavanie pravidiel prevencie šírenia návykových látok v školskom prostredí a na akciách organizovaných školou,